અમદાવાદ: નેશનલ ઇન્સ્ટિટ્યૂટ ઓફ ડિઝાઇનના રેલવે ડિઝાઇન સેન્ટર દ્વારા ઉદય ડબલ ડેકર ટ્રેનના ઇન્ટિરિયરમાં બદલાવ કરાયો છે. હવે મુસાફરી કરનારને ટ્રેનમાં પોતાના ઘરના વાતાવરણનો અનુભવ થશે. સાથે જ આ ઇન્ટિરિયર ડિઝાઇન આવનારા 6થી 8 મહિનામાં દેશભરની ડબર ડેકર ટ્રેનમાં લાગુ કરાશે. અત્યાર સુધી 5થી 6 કલાક સતત ટ્રાવેલિંગ વખતે કમરમાં દુખાવો થતો હોવાની ફરિયાદો મુસાફરો વારંવાર કરતા હોય છે. આ ડિઝાઇન તૈયાર કરવામાં મુસાફરી કરી રહેલા લોકોના મુડને ખાસ ધ્યાને લેવાયો છે.